Държавен вестник, бр. 92, 2010 г., стр. 53

БРОЙ  92	
Д Ъ Р Ж А В Е Н  В Е С Т Н И К 	
СТР.  53  
Чл. 16. В края на атестационния период въз 
основа на оценките за изпълнение на целите, 
професионалните компетентности и личностни 
характеристики и професионалните резултати 
се попълват раздели III и IV от атестационния 
формуляр по образец съгласно приложения 
№ 1 – 6.
Г л а в а  т р е т а
РЕД ЗА ИЗЧИСЛЯВАНЕ И КОРИГИРАНЕ 
НА ОЦЕНКИТЕ
Чл. 17. (1) Крайните оценки за изпълнени­
ето на всяка от поставените цели и степента 
на проявлението за всяка от определените 
професионални компетентности и личностни 
характеристики се изчисляват от старшия атес­
тиращ със закръгляване до първия десетичен 
знак по формулата:
КО = 0,4 СО + 0,6 ОА,
където:
КО е крайната оценка;
СО – самооценката;
ОА – оценката на атестиращия.
(2) Крайните оценки се изчисляват по реда 
на ал. 1, когато разликата между оценката от 
атестиращия и самооценката на атестирания 
е една единица при оценяване по чл. 13 и 
чл. 14, ал. 2 и до три единици при оценяване 
по чл. 14, ал. 1.
(3) В случая по ал. 1 и 2 старшият атестиращ 
определя потенциала за развитие на атестира­
ния офицер или възможностите за развитие 
на офицерския кандидат, сержант (старшина) 
или войник (матрос), запознава атестиращия 
и атестирания с атестацията срещу подпис и 
изпраща атестационния формуляр в структурата 
по чл. 2, ал. 4.
Чл. 18. (1) Когато разликата между оценката 
от атестиращия и самооценката на атестирания 
е две и повече единици при оценяване по чл. 13 
и чл. 14, ал. 2 и четири и повече единици при 
оценяване по чл. 14, ал. 1, оценката е спорна.
(2) Съотношението на общия брой на спор­
ните оценки по ал. 1 към сбора от оценките за 
изпълнението на поставените цели и степента на 
проявлението на определените професионални 
компетентности и личностни характеристики 
формира процента на спорните оценки.
Чл. 19. (1) В случаите, когато спорните оцен­
ки са двадесет на сто или по-малко от общия 
брой на оценките, атестационният формуляр 
се изпраща от атестиращия за разглеждане от 
старшия атестиращ.
(2) Старшият атестиращ се запознава с 
атестационния формуляр, като има право да 
изисква допълнителна информация и аргумен­
тация за оценките.
(3) Старшият атестиращ изчислява по реда 
на чл. 17 крайните оценки, които не са спорни.
(4) При разглеждане на спорните оценки 
старшият атестиращ ги коригира по собствена 
преценка.
(5) Решението на старшия атестиращ е 
окончателно.
(6) В случая по ал. 1 – 4 старшият атестиращ 
определя потенциала за развитие на атестира­
ния офицер или възможностите за развитие 
на офицерския кандидат, сержант (старшина) 
или войник (матрос), запознава атестиращия 
и атестирания с атестацията срещу подпис и 
изпраща атестационния формуляр в структурата 
по чл. 2, ал. 4.
Чл. 20. (1) В случаите, когато спорните 
оценки са повече от двадесет на сто от общия 
брой на оценките, старшият атестиращ:
1. изчислява крайните оценки, които не са 
спорни по реда на чл. 17;
2. препраща атестационния формуляр за раз­
глеждане на спорните оценки от апелативната 
комисия по чл. 23.
(2) След получаване на протоколните реше­
ния на апелативната комисия по чл. 23 старшият 
атестиращ нанася крайните оценки, запознава с 
атестацията атестиращия и атестирания срещу 
подпис и изпраща атестационния формуляр в 
структурата по чл. 2, ал. 4.
Чл. 21. (1) В случаите, когато са атестирани 
офицерски кандидати, сержанти (старшини) 
или войници (матроси), старшият атестиращ, 
независимо от процента на спорните оценки:
1.коригира по собствена преценка спорните 
оценки;
2. изчислява по реда на чл. 17 крайните 
оценки, които не са спорни.
(2) Решението на старшия атестиращ е 
окончателно.
(3) В случая по ал. 1 старшият атестиращ 
определя възможностите за развитие на офи­
церския кандидат, сержант (старшина) или 
войник (матрос), запознава атестиращия и 
атестирания с атестацията срещу подпис и из­
праща атестационния формуляр в структурата 
по чл. 2, ал. 4.
Чл. 22. Технически грешки се коригират от 
старшия атестиращ въз основа на официални 
документи, удостоверяващи съответните факти.
Г л а в а  ч е т в ъ р т а
РЕД ЗА НАЗНАЧАВАНЕ, СЪСТАВ И КОМПЕ­
ТЕНТНОСТ НА АПЕЛАТИВНАТА КОМИСИЯ
Чл. 23. Апелативна комисия се назначава със 
заповед на командира (началника) на военното 
формирование или ръководителя на съответната 
структура с ранг на само­стоятелен батальон и 
по-висок за разглеждане на спорните оценки 
при атестиране на офицерите в случаите по 
чл. 20, ал. 1.
Чл. 24. (1) Апелативната комисия се състои 
от председател и от 2 до 4 членове, които са 
офицери с равно или по-високо военно звание 
от това на офицерите, чиито спорни оценки 
се разглеждат.
(2) Председателят и членовете на апелатив­
ната комисия не могат да бъдат:
1. атестиращ и старши атестиращ на офи­
цера, чиято атестация се разглежда;